**Конспект за провеждане на изпит по**

Осигурително право

**I. Обща информация**

|  |  |
| --- | --- |
| Специалност | Право |
| Форма на обучение | Редовна и задочна |
| Вид на дисциплината | Задължителна |
| Водещ преподавател | Доц. д-р Илиан Шотлеков |
| Продължителност на учебния курс | Един семестър |
| Аудиторна заетост | Лекции и упражнения |
| Оценяване по време на учебния курс (текущо оценяване)\* | Да |
| Наличие на условия за допускане до изпит на редовната изпитна сесия\*\* | Да |
| Брой часове за самостоятелна подготовка | Моля, въведете броя на часовете за извънаудиторна заетост от учебния план |

**II. Тематично съдържание на учебния курс**

В Ъ П Р О С Н И К

за изпита по Осигурително право

1. Възникване и развитие на осигурителното право

2. Предмет на регулиране на осигурителното право

3. Метод на регулиране на осигурителното право

4. Система, функции и място на осигурителното право в правната система

5. Основни принципи на осигурителното право

6. Източници на осигурителното право

7. Конституционни основи на осигурителното право.Обществено и здравно осигуряване

8. Осигурени рискове-правна същност и класификации

9. Осигурителни случаи.

10. Осигурителното правоотношениe-като общо понятие на осигурителното право.Видове

11. Управление и финансово устройство на държавното обществено осигуряване

12. Осигурени лица в държавното обществено осигуряване за всички осигурени социални рискове

13. Осигурени лица в държавното обществено осигуряване за някои осигурени социални рискове. Морски лица

14. Осигурители и Осигурителен орган в държавното обществено осигуряване

15. Осигурени социални рискове в държавното обществено осигуряване

16. Осигурителен стаж в държавното обществено осигуряване. Понятие и видове.

17. Осигурителен доход и осигурителни вноски в държавното обществено осигуряване

18. Правоотношения в държавното обществено осигуряване. Понятие и видове. Правоотношение между осигурителния орган и осигурителя

19. Правоотношения между осигурителния орган и осигурения и между осигурителния орган и самоосигуряващото се лице в държавното обществено осигуряване

20. Общата болест като осигурен социален риск в държавното обществено осигуряване

21. Приравнени случаи на общата болест в държавното обществено осигуряване

22. Майчинството като осигурен социален риск в държавното обществено осигуряване

23. Старостта като осигурен социален риск в държавното обществено осигуряване

24. Смъртта като осигурен социален риск в държавното обществено осигуряване.

25. Безработицата като осигурен социален риск

26. Трудова злополука-понятие, видове и установяване. Приравнени случаи

27. Професионална болест-понятие, системи и ред за установяване

28. Неработоспособност-понятие, видове, органи и ред за установяването й

29. Временна и трайна неработоспособност

30. Осигурителни обезпечения при временна неработоспособност и временно намалена работоспособност

31. Осигурителни обезпечения при безработица

32. Осигурителни обезпечения при майчинство

33. Пенсии-понятие, обща правна характеристика и видове

34. Пенсии за осигурителен стаж и възраст

35. Пенсии за инвалидност поради обща болест

36. Пенсии за инвалидност поради трудова злополука и професионална болест

37. Пенсии, несвързани с трудова дейност

38. Наследствени пенсии

39. Пенсионно производство: източници, обхват и общи правила за пенсиите

40. Административно производство по отпускане на пенсиите

41. Административно производство по обжалване на разпорежданията за пенсиите

42. Съдебно пенсионно производство

43. Същност и видове допълнително осигуряване

44. Допълнително задължително пенсионно осигуряване: правна уредба и принципи

45. Пенсионни фондове в допълнителното задължително пенсионно осигуряване

46. Пенсионноосигурителни дружества в допълнителното задължително пенсионно осигуряване

47. Осигурени лица и осигурени социални рискове в допълнителното задължително пенсионно осигуряване

48. Осигурителни вноски и права на осигурените лица в допълнителното задължително пенсионно осигуряване

49. Допълнително доброволно пенсионно осигуряване: правна уредба, функции, пенсионноосигурителни дружества и фондове

50. Допълнително доброволно пенсионно осигуряване: осигурени лица, осигурени рискове, осигурителни договори и осигурителни вноски

51. Права на осигурените лица в допълнителното доброволно пенсионно осигуряване.

52. Допълнително доброволно осигуряване за безработица

53. Здравно осигуряване-понятие и организация

54. Същност, управление и финансово устройство на задължителното здравно осигуряване

55. Осигурени лица, осигурители, съсловни организации и изпълнителни на медицинска помощ в задължителното здравно осигуряване

56. Осигурени рискове в задължителното здравно осигуряване

57. Договори за осъществяване на задължителното здравно осигуряване

58. Здравноосигурителни правоотношения. Престации в задължителното здравно осигуряване.

59. Контрол за спазване на осигурителното законодателство

60. Отговорност за нарушаване на осигурителното законодателство.

**III. Материали за самостоятелна подготовка**

ЛИТЕРАТУРА

I. УЧЕБНИЦИ

**В. Мръчков**, Осигурително право, VI изд., Сиби, С., 2014

II. МОНОГРАФИИ И ДРУГИ КНИГИ

**В.Мръчков, А.Василев, И.Шотлеков, Е.Мингов,** Коментар на Кодекса за задължително обществено осигуряване, С., 2000

**К. Средкова,** Критичен преглед на практиката на ВАС по задължителното обществено осигуряване за периода 1999-2005 г.: сп. Юрид. свят: 2002, бр.2; 2003, бр.2; 2004, бр.2, 2005, бр.2, 2006, бр.2; 2008, бр. 1 и 2, 2010, бр. 1

**Ем. Мингов,** Обезщетения при временна неработоспособност, С., 2002

ІІІ.ОСНОВНИ НОРМАТИВНИ АКТОВЕ

Кодекс за социално осигуряване,

Закон за комисията за финансов надзор,

Закон за установяване на трудов и осигурителен стаж по съдебен ред

Закон за бюджета на Държавното обществено осигуряване за 2017г.,

Закон за здравното осигуряване,

Закон за здравето

**IV. Изпитване и оценяване**

**1. Текущо оценяване**

Формата на текущо оценяване е един писмен колоквиум. Допълнително се взема предвид самоподготовката на студента за семинарните занятия, участието му при провеждането на семинарните занятия, както и изпълнението на поставените от преподавателя индивидуални и/или групови задачи, изискващи предварителна извънаудиторна работа.

**2. Условия за допускане до изпит на редовната сесия**

Едно от двете: 1. Миниум 50 % присъствия на семинарните занятия или 2. Изпълнение на задачите от задължителното текущо оценяване

**3. Форма и процедура на изпита**

Изпитът е устен. Студентът се легитимира със студентската си книжка, след което изтегля два въпроса от включените във въпросника. Предоставя му се минимално необходимо време за обмисляне на отговорите, а не за писменото им развиване. Студентите биват повиквани за изслушване по реда, в който са теглили въпросите си. По време на изпита е разрешено внасянето и ползването единствено на бели листове, химикали и нормативни актове по материята. Внасянето на всякакви други материали на хартиен или какъвто и да е друг носител и държането им в обсега на студента по време на изпита се приема за опит за преписване и води до същите последици. Излизане от залата след изтегляне на въпросите и преди повикването за изслушване не се разрешава, освен на студенти с очевидни медицински проблеми или при извънредни обстоятелства.

Студентът следва да изложи знанията си и по двата изтеглени въпроса, както и да отговаря на допълнителните въпроси, които му се задават по преценка на изпитващия в рамките на цялата преподадена и включена във въпросника материя.

**4. Критерии за оценяване**

Устният изпит цели проверка на степента на усвояване на преподадената материя, което включва:

* Познаване на основните за дисциплината осигурително право теоретични конструкции
* Познаване на източниците на нормативната уредба и на основните законови и подзаконови разрешения, формиращи всеки изучаван институт на осигурителното право
* Умение за ориентация в съдържанието на източниците на осгурителното право и за самостоятелна работа с осигурителноправните норми с цел разрешаване на типични практически казуси
* Умение да се правят логически връзки между заучените понятия, институти, правила
* Овладени базови юридически знания от свързаните с осигурителното право други дисциплини- конституционно право, административно право и трудово право
* Използване на правилен юридически език и на точна осигурителноправна терминология

Оценяването е по шестобалната система. Оценката се поставя от изпитващия на базата на изложението на студента по двата изтеглени въпроса и на дадените в хода на целевия разговор отговори на уточняващите и на допълнителните въпроси, включително на зададени кратки практически задачи-казуси. Цялостното добро представяне на студента по време на семинарните занятия може да се вземе предвид в негова полза, в случай че изложението и отговорите му съдържат някои колебания и непълноти, които не водят оценяващия преподавател до извод за съществени пропуски в знанията и траен дефицит в уменията.

Оценка Слаб 2 се поставя без изключение в следните случаи:

-констатирано преписване, подсказване или държане на неразрешени помагала и други материали

-липса на отговор по един от двата изтеглени въпроса, като напълно погрешният отговор се приравнява на липса на отговор

- отговори, които се изчерпват само с прочитането или посочването на правни норми от разрешените за използване нормативни актове

-отговори, които се изчерпват само с прочитане на изложение, написано на черновите листове, без изискуемите познания и умения да се демонстрират при целевия разговор с изпитващия

-грубо нарушаване на реда в изпитната зала

За оценка Отличен 6 се изисква освен убедително и пълно покриване на шестте критерия за степен на усвояване на материята, още показване на допълнителни знания, натрупани от незадължителната библиография по осигурително право, на изявен интерес към дисциплината, на задълбочено познаване на всички източници на осигурителното право и на практика по прилагането им, демонстрирана способност за аналитично и критично мислене, в комбинация с трайно отлично представяне по време на семинарните занятия.

**5. Особени изисквания**

Не се поставят особени изисквания

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.